Origjina e himnit kombëtar amerikan
“Flamuri i Stolisur me Yje” u frymëzua nga mbrojtja heroike e Fort McHenrit dhe u bë hymni kombëtar zyrtar në vitin 1931
Himni kombëtar amerikan luhet në shumë aktivitete sportive, ceremoni fetare dhe ngjarje të tjera të rëndësishme. Por jo të gjithë amerikanët e dinë origjinën e himnit. Himni kombëtar amerikan “Flamuri i Stolisur me Yje” u frymëzua nga mbrojtja heroike e Fort McHenrit, i cili sot është një park kombëtar pranë Uashingtonit. Ky ishte vendi i betejës së ashpër gjatë luftës së vitit 1812, midis amerikanëve dhe britanikëve. Ben Kreshtull, është rojtar në parkun Fort McHenri: Britanikët dogjën Shtëpinë e Bardhë dhe Kapitolin në gusht të vitit 1814. Më pas ata shkuan drejt Baltimorës, një port strategjik në bregdetin lindor, 64 kilometra në veri të Uashingtonit. Fort McHenri është pika kryesore ushtarake atje. Oficeri në komandë, majori Xhorxh Armisted, tregoi gadishmërinë duke ngritur një flamur kaq të madh sa britanikët do të mund ta dallonin nga larg. Më 12 shtator të vitit 1814, trupat britanike filluan ofensivën tokësore. Flota mbretërore filloi të bombardojë Fort McHenrin të nesërmen. Një mijë ushtarë amerikanë mbrojtën fortesën. Rojtari i parkut, Ben Kreshtull shpjegon: Bombardimi vazhdoi për 25 orë. Thuhej se rreth 1 mijë e 800 bomba dhe predha u hodhën në drejtim të McHenrit duke djegur qiellin që e rrethonte. Avokati Fransis Skot Ki, i lindur në shtetin e Merilandit dëshmoi personalisht këtë betejë: Frensis pa flamurin amerikan që valvitej krenar gjatë gjithë natës. Ai u frymëzua dhe shkroi vargjet ‘Flamuri i Stolisur me Yje’ në një zarf që kishte në xhep, të cilat më vonë shërbyen si teksti i himnit kombëtar amerikan. Madëlen Hafner, nga shteti i Virxhinias Perëndimore viziton Fort McHenrin. thotë ajo. Flamuri i Stolisur me Yje, u bë hymni kombëtar zyrtar në vitin 1931. Flamuri që valvitej mbi Fort McHenrin ju dhurua familjes së gjeneralit Xhorxh Armisted. Kjo familje e mbajti për një kohë të gjatë dhe më pas, në vitin 1909 ia dhuroi atë Muzeut Smithsonian. Pesëmbëdhjetë yjet fillestare të flamurit sot janë bërë 50 dhe Fort McHenri qëndron ende lart për të treguar këtë ngarje dhe lindjen e himnit kombëtar amerikan. //rd//